În luna mai încep înscrierile la creșe și grădinițe. Prima etapă, potrivit anunțului făcut de ministrul Educației, Ligia Deca, începe pe 27 mai și se încheie pe 14 iunie.
"Am anunţat, acum ceva timp, lansarea în consultare publică a metodologiei şi a calendarului de înscrieri în creşe şi grădiniţe. La solicitarea partenerilor sociali, au fost modificate datele propuse în forma iniţială a proiectului. (…) Toate detaliile privind înscrierea vor fi disponibile pe site-ul Ministerului Educaţiei după publicarea în Monitorul Oficial a metodologiei de înscriere şi a calendarului", a anunțat Ligia Deca pe pagina sa de Facebook.
Prima etapă de înscriere pe baza celor trei opţiuni exprimate de părinţi are loc între 27 mai şi 14 iunie.
Tot pe 14 iunie se vor afişa listele copiilor înscrişi, dar şi locurile rămase libere după prima etapă de înscriere.
Cea de-a doua etapă de înscriere are loc între 17 iunie şi 5 iulie.
Pe 5 iulie, sunt anunţate listele copiilor înscrişi şi locurile rămase libere.
Între 19 şi 29 august are loc etapa de ajustări, asta însemnând înscrierea preșcolarilor care nu au fost înscriși în primele etape sau care nu au participat la aceste prime două etape de înscriere.
Pe 30 august urmează să fie afișate listele copiilor înscrişi şi numărul de locuri libere după etapa de ajustări.